Source: https://info.raad.tartu.ee/dhs.nsf/web/viited/gpunid/GB5607A9937410D68C2258474001DBC18?OpenDocument
Timestamp: 2019-12-12 11:05:06+00:00
Document Index: 5337237

Matched Legal Cases: ['§ 3', '§ 4', '§ 5', '§ 6', '§ 2', '§ 3', '§ 13', '§ 4', '§ 5', '§ 3', '§ 3', '§ 6', '§ 13', '§ 13']

Õigusakti eelnõu: Otsus nr.LVK-O-0197 Tartu linna asustusüksuses kohanimede määramine ja tänava ruumikuju muutmine Tartu Linnavolikogu, Otsus LVK-O-0197
Õigusakti eelnõu: Tartu linna asustusüksuses kohanimede määramine ja tänava ruumikuju muutmine
Teema: Tartu linna asustusüksuses kohanimede määramine ja tänava ruumikuju muutmine
Reg. number: LVK-O-0197
Koostamise kp: 12.06.2019
Koostaja: Taavi Pedaja
Esitab: linnavalitsus, 11.06.2019 istungi protokoll nr 43
Kultuurikomisjoni protokoll nr 21:
Õigusakt: Tartu Linnavolikogu 13.09.2019 otsus nr 195 "Tartu linna asustusüksuses kohanimede määramine ja tänava ruumikuju muutmine"
Failid: Asendiplaan_1.pdf ( 1949 kb )
Asendiplaan_2.pdf ( 2010 kb )
Asendiplaan_3.pdf ( 1537 kb )
Tartu_Linnavolikogu_Otsus_2019_LVK-O-0197.pdf ( 8 kb )
12. juuni 2019. a. nr LVK-O-0197
Tartu linna asustusüksuses kohanimede määramine ja tänava ruumikuju muutmine
Võttes aluseks kohanimeseaduse § 3 lg 7 p-d 1 ja 2, § 4 lg 1 p 4, § 5 lg 1 p 3 ja lg 4, § 6 lg-d 1 ja 2, Tartu Linnavolikogu 9. juuni 2005. a määruse nr 116 "Kohanimede määramise kord" § 2 lg 1, § 3 lg 1 p 2 ning arvestades kohanimeseaduse § 13, Tartu Linnavolikogu
1. Määrata Tartu linnas Tammelinna linnaosas asuvale tänavale vastavalt otsusele lisatud asendiplaanile nr 1 nimeks Tammenurga tänav.
2. Muuta Tartu linnas Tammelinna linnaosas asuva Tuvi tänava ruumikuju vastavalt otsuse lisas asuvale asendiplaanile nr 2.
3. Määrata Tartu linnas Veeriku linnaosas asuvale tänavale vastavalt otsusele lisatud asendiplaanile nr 3 nimeks Ilmatsalu põik.
4. Otsus jõustub vastuvõtmisele järgneval päeval.
Tartu Linnavolikogu otsuse eelnõu "Tartu linna asustusüksuses kohanimede määramine ja tänava ruumikuju muutmine " juurde
Kohanimeseaduse (KNS) § 4 lg 1 p 4 järgi on tee ja tänav nimeobjekt, millele määratakse kohanimi. KNS § 5 lg 4 järgi määrab ühe omavalitsusüksuse territooriumile jäävale nimeobjektile kohanime kohalik omavalitsus.
KNS § 3 lg 7 p 1 kohaselt on kohanime määramine nimetatud seaduse tähenduses kohanime panek ametliku nimeta nimeobjektile ja § 3 lg 7 p 2 kohaselt ka nimeobjekti ruumikuju muutmine.
Kohanimeseaduse § 6 lõike 2 kohaselt määratakse kohanimi kohanimemääraja õigusaktiga. Õigusakt, millega kohanime määratakse, peab sisaldama vähemalt järgmisi andmeid:
1) kohanime (olemasolul nii põhi- kui ka rööpnimi);
KNS §-s 13 on sätestatud kohanimevaliku nõuded. Muuhulgas tuleb KNS § 13 lõike 1 kohaselt eelistada kohanime määramisel nime, mis on paikkonnas tuntud ja levinud või mis on tähtis aja- või kultuurilooliselt, § 13 lõike 2 kohaselt eelistatakse nime määrates paikkonnaga seonduvaid kohanimesid, nimeobjekti iseärasustega seonduvaid kohanimesid ja üle-eestilise tähendusega kohanimesid.
1. Linnaplaneerimise ja maakorralduse osakond on pöördunud Tartu linnas Tammelinna linnaosas Tammetõru tänava haru katastriüksuste (Tammetõru tn 1, Tammetõru tn 3, Tammetõru tn 5 ja Tammetõru tn 7) omanike poole kavatsusega korrastada katastriüksuste ebaloogilist numeratsiooni. Omanikud on teinud ettepaneku numeratsiooni korrastamise asemel Tammetõru tänava harule (asub Tammetõru tänav T1 katastriüksusel, asukoht on näidatud otsuse lisas asuval asendiplaanil nr 1) uue eristuva kohanime määramiseks. Omanikud on asjasse kaasanud ka haru ülejäänud kahe katastriüksuse (Tammetõru tn 40 ja Tammetõru tn 42) omanikud. Koos on esitatud osakonnale ühine ettepanek määrata tänavale selle asukohta arvesse võttes nimeks Tammenurga tänav. Tammetõru tänava harule uue kohanime määramisega kaasneb hiljem kuue eespool nimetatud katastriüksuse aadressi muutmine.
2. Tartu linnas Tammelinna linnaosas on Tuvi tänava kohanimi määratud Tartu Linnavalitsuse 27.06.1991 määrusega nr 168, millega määrati nimed Tamme mikrorajooni detailplaneeringu alusel rajatavatele tänavatele. Tuvi tänava tänane ruumikuju on kohanimeregistrisse kantud selliselt, nagu on näidatud otsusele lisatud asendiplaanil nr 2. Tänav asub kohanimeregistri andmetel eraomandis oleva Aardla tn 101 ja Tartu linnale kuuluval Tuvi tänav T3 katastriüksustel. Kohanimekasutuse korrastamiseks on otstarbekas muuta Tuvi tänava ruumikuju selliselt, et tänav kulgeks Riia ja Varblase tänava vahelises lõigus asukohaga Riia tänav T140 ja Tuvi tänav T3 katastriüksusel. Kirjeldatud tänava äärde jäävate katastriüksuste omanikke (19 katastriüksusel on erinevaid juriidilisest isikust omanikke kaheksa ja eraisikust omanikke kaks) on teavitatud e-posti teel Tuvi tänava ruumikuju muutmise kavatsusest ning vajadusest muuta hiljem nende katastriüksuste aadressid, millele on juurdepääs Tuvi tänavalt. Täpsem ümberadresseerimise vajadus ja katastriüksuste numeratsioon selgitatakse välja aadresside muutmise menetluse käigus. Omanikud ei ole asja kohta linnaplaneerimise ja maakorralduse osakonnale arvamusi esitanud.
3. Tartu linnas Veeriku linnaosas asuvale Ilmatsalu tänava harule (asub Ilmatsalu tänav T17 katastriüksusel, asukoht on näidatud otsuse lisas asuval asendiplaanil nr 3) pole varem nime määratud. Tänav vajab eristamiseks kohanime ning tänavalt juurdepääse omavatele katastriüksustele tuleb hiljem aadressid määrata uue kohanime järgi. Tänavale nime määramise menetluse algatamisest on teavitatud Ringtee tn 56, Ringtee tn 56b, Ringtee tn 56a ja Ringtee tn 56c katastriüksuste omanikke (kaks erinevat juriidilist isikut), kellele kuuluvate katastriüksuste aadressid hiljem muutmist vajavad. Teavitatud omanikud eelistavad kohanimena Ilmatsalu põiku, kuna see viitab tänava asukohale Ilmatsalu tänava ääres.
Eelnõu avalikustamisel (28. juuni kuni 12. juuli) arvamusi ja ettepanekuid ei esitatud.